Беларускія народныя песенькі і забаўлянкі

для дзяцей ад 3да 5 гадоў

**Ездзіць вясна,ездзіць…**

Ездзіць вясна,ездзіць

На залатым кані.

Вязець,вязець вясна,

Вязець,вязець красна

Ясныя дзянечкі,

Частыя дожджочкі,

Зяленыя травы,

Красныя цвяточкі

Нам на вяночкі…

**Жавароначкі, прыляціце…**

Жавароначкі, прыляціце,

Вясну красную прынясіце,

Каб сонейка засвяціла,

Каб снег белы растапіла,

Каб садзікі расквяціла.

Жавароначкі, прыляціце,

Зямлю-матухну абудзіце

І дожджыкам напаіце,

Каб травічка нарасціла,

Каб волікау накарміла.

**Каляды, Калядкі…**

Каляды, Калядкі

Везлі бліны, аладкі

Умаляваным вазочку,

На варанёным канёчку.

**Ласачка**

-Ласачка,дзе ж была?

-Прадавала давідна.

-Што рабіла?

-Кросны ткала.

-Што зарабіла?

-Кавалак сала.

-Дзе ж тое сала?

-Пад сталом.

-Чым накрыта?

-Пасталом.

-Сама паспытала?

-Кошка ўкрала.

-Дзе ж тая кошка?

-Пад печ пабегла.

-Дзе ж тое падпечча?

-Вада заняла.

-Дзе ж тая вада?

-У мора пацякла.

-Дзе ж тое мора?

-Краскамі зарасло.

-Дзе ж тыя краскі?

-Парвалі Параскі.



**Прыехала Каляда ўвечары…**

Прыехала Каляда ўвечары

Да прывезла пірагі ў рэшаце,

Паставіла пірагі на стаўпе,

А сама села на куце.

А дзеці за пірог,

Ды пайшла Каляда за парог.